[{"text_idx": "#000002", "text": "Ku\u0308lvasin ta\u0308navu ku\u0308mmet sorti tomateid. U\u0308les tuli neist ainult viis. Kuna olin igast sordist mulda pannud vaid paar seemet, sain aru, et ma ei saa vajalikku paariku\u0308mmet taime kokku."}, {"text_idx": "#000003", "text": "Kui kolleegidega tomatitaimed jutuks tulid, selgus, et neil pistis nina mullast va\u0308lja rohkem taimekesi, kui endal vaja la\u0308heb. Ku\u0308sisin osa u\u0308le ja\u0308a\u0308nutest endale ja olen va\u0308ga rahul, et sain ka selliseid sorte, mida ei osanud varem tahtagi."}, {"text_idx": "#000004", "text": "U\u0308mberpo\u0308o\u0308ratud olukord on pu\u0308sililledega, mis kipuvad aastatega nii suureks kasvama, et osa tuleb va\u0308lja kaevata. Ei raatsi kuidagi oma aia asukaid komposti viia ja siin on appi tulnud taimevahetus. Aastate jooksul olen seela\u0308bi kohtunud ku\u0308mnete toredate aiaomanikega ja vahetanud endal u\u0308le ja\u0308a\u0308nud taimed mo\u0303ne sellise vastu, mida mul varem ei olnud. Aga vahetuskraamiks on toodud ka s\u030cokolaadi, enda keedetud moosi ja naaberta\u0308navast lu\u0308kkas u\u0308ks naine kohale lausa aiaka\u0308ruta\u0308ie so\u0303elutud komposti!"}, {"text_idx": "#000005", "text": "Taimevahetus on mo\u0303lemale poolele kasulik \u2013 saad endale liigse vahetada millegi vajamineva vastu ja kuhjaga ha\u0308id emotsioone pealekauba. Uue aia omanikul on aga niimoodi vo\u0303imalik va\u0308hendada aia taimestamise kulusid, kui ko\u0303iki pu\u0308sikuid ei pea aianduskeskusest ostma."}, {"text_idx": "#000006", "text": "Suur istutusaeg on ka\u0308es. Kui teile tundub aias ringi vaadates, et osa taimi vajaks va\u0308lja kaevamist vo\u0303i vastupidi, tahaksite midagi juurde, siis a\u0308rge ha\u0308benege ja ra\u0308a\u0308kige sellest naabri, so\u0303bra vo\u0303i kolleegiga. Vo\u0303ib selguda, nagu juhtus minu puhul, et neil on just soovitud taim u\u0308le ja visataks muidu a\u0308ra."}, {"text_idx": "#000007", "text": "Minuga juhtus lo\u0303puks nii, et kuigi ma enam ei lootnud, tulid lo\u0303puks ko\u0303ik 10 ku\u0308lvatud sorti tomateid u\u0308les, viimased neli na\u0308dalat pa\u0308rast ku\u0308lvamist. Nu\u0308u\u0308d on mul 18 sorti tomatitaimi!"}, {"text_idx": "#000008", "text": "Paljudes kohtades toimuvad rohevahetused, kuhu saab viia, mis endal u\u0308le ja\u0308i, ja valida uusi taimi. No ja muidugi tuleb appi Facebook, kus on taimevahetuse gruppe ja neis ka\u0308ib vilgas vahetamine."}, {"text_idx": "#000009", "text": "Kui te ei ja\u0308lgi veel Maakodu Facebooki lehte, siis tasub ennast ja\u0308lgijaks ma\u0308rkida, sest jagame seal aiaomanike jaoks va\u0308a\u0308rt infot. Peale selle korraldame aeg-ajalt loosima\u0308nge, mille auhinnaks on praktilised kingitused. Na\u0308pud mulda!"}, {"text_idx": "#000010", "text": "Osale konkursil \u201eEesti kauneim maakodu 2023\u201c"}, {"text_idx": "#000012", "text": "Maikuus hakkab ko\u0303ik rohetama. Tee omale vo\u0303o\u0303rasemadega o\u0303uepa\u0308rg!"}, {"text_idx": "#000013", "text": "Sinilehter \u2013 silmatorkavate o\u0303itega toataim"}, {"text_idx": "#000015", "text": "Kivisel aiamaal va\u0308helevinud marju kasvatav naine: iga asi, mille istutan, peab olema so\u0308o\u0308dav!"}, {"text_idx": "#000018", "text": "Maakodu lemmikud aiato\u0308o\u0308riistad, mis on aastaid vastu pidanud"}, {"text_idx": "#000019", "text": "Kaevamisvaba aed, 5. osa. Mida ja millises ja\u0308rjekorras maha panna, et saada mitu saaki"}, {"text_idx": "#000021", "text": "Retseptid emadepa\u0308evaks karulaugutoitudest laste tehtud ja\u0308a\u0308tiseni"}, {"text_idx": "#000022", "text": "Ostetud majaga saime kaasa hu\u0308ljatud ja va\u0308a\u0308rkoheldud koera. Mida teha?"}]